title: Rådets afgørelse 2008/877/FUSP af 24. oktober 2008 om indgåelse af en aftale mellem Den Europæiske Union og Georgien om status for Den Europæiske Unions observatørmission i Georgien

text:
               21.11.2008

               DA

               Den Europæiske Unions Tidende

               L 310/30

         RÅDETS AFGØRELSE 2008/877/FUSP
   af 24. oktober 2008
   om indgåelse af en aftale mellem Den Europæiske Union og Georgien om status for Den Europæiske Unions observatørmission i Georgien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 24,
   under henvisning til henstilling fra formandskabet, og
   ud fra følgende betragtninger:

               (1)

               Rådet vedtog den 15. september 2008 fælles aktion 2008/736/FUSP om Den Europæiske Unions observatørmission i Georgien, EUMM Georgia (1).

               (2)

               En aftale om status for EUMM Georgia er blevet forhandlet mellem Den Europæiske Union og Georgien.

               (3)

               Aftalen bør godkendes på vegne af Den europæiske Union —

         TRUFFET FØLGENDE AFGØRELSE:
   Artikel 1
   Aftalen mellem Den Europæiske Union og Georgien om status for Den Europæiske Unions observatørmission i Georgien godkendes herved på Den Europæiske Unions vegne.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges til at udpege den person eller de personer, der er beføjet til at undertegne aftalen med bindende virkning for Den Europæiske Union (2).
   Artikel 3
   Denne afgørelse har virkning fra dagen for vedtagelsen.
   Artikel 4
   Denne afgørelse offentliggøres i Den Europæiske Unions Tidende.

      Udfærdiget i Luxembourg, den 24. oktober 2008.

            På Rådets vegne

         M. ALLIOT-MARIE

            Formand

      (1)  EUT L 248 af 17.9.2008, s. 26.

      (2)  Datoen for aftalens ikrafttræden vil blive offentliggjort i Den Europæiske Unions Tidende af Generalsekretariatet for Rådet.
    ---documentbreak---

               21.11.2008

               DA

               Den Europæiske Unions Tidende

               L 310/31

         OVERSÆTTELSE
   AFTALE
   mellem Den Europæiske Union og Georgien om status for Den Europæiske Unions observatørmission i Georgien
   DEN EUROPÆISKE UNION, i det følgende benævnt »EU«,
   på den ene side, og
   GEORGIEN, i det følgende benævnt »værtsstaten«,
   på den anden side,
   i det følgende tilsammen benævnt »parterne«,
   ER — UNDER HENSYN TIL FØLGENDE:
   invitationen af 11. september 2008 fra præsident Mikheil Saakashvili,
   Rådets fælles aktion 2008/736/FUSP af 15. september 2008 om Den Europæiske Unions observatørmission i Georgien, EUMM Georgia
   det forhold, at denne aftale ikke anfægter de rettigheder og forpligtelser, som parterne har i henhold til internationale aftaler og andre instrumenter om oprettelse af internationale domstole og tribunaler, herunder statutten for Den Internationale Straffedomstol —
   BLEVET ENIGE OM FØLGENDE:
   Artikel 1
   Anvendelsesområde og definitioner
   1.   Denne aftale finder anvendelse på Den Europæiske Unions mission og dens personel.
   2.   Denne aftales bestemmelser finder kun anvendelse på værtsstatens område.
   3.   I denne aftale betyder:

               a)

               »EUMM Georgia«: den EU-observatørmission i Georgien, der er fastlagt af Rådet for Den Europæiske Union i fælles aktion 2008/736/FUSP, herunder dens komponenter, styrker, enheder, hovedkvarterer og personel, der er deployeret på værtsstatens område og stillet til rådighed for EUMM Georgia

               b)

               »missionschef«: den missionschef for EUMM Georgia, som er udpeget af Rådet for Den Europæiske Union

               c)

               »EUMM Georgias personel«: missionschefen, det personel, der er udstationeret af EU’s medlemsstater og EU-institutionerne samt af de stater, der ikke er medlemmer af EU, og som af EU er blevet indbudt til at deltage i EUMM Georgia, internationale medarbejdere, der er kontraktansat af EUMM Georgia og deployeret til forberedelse af, støtte for og gennemførelse af missionen, samt personel på tjenesterejse for en udsenderstat eller en EU-institution som led i missionen. Det omfatter ikke kommercielle entreprenører eller lokalt personel

               d)

               »hovedkvarter«: EUMM Georgias centrale hovedkvarter i Tbilisi

               e)

               »udsenderstat«: en EU-medlemsstat eller en stat, der ikke er medlem af EU, som har udstationeret personel ved EUMM Georgia

               f)

               »faciliteter«: alle bygninger, lokaler og områder, der er nødvendige for gennemførelse af EUMM Georgias aktiviteter samt for indkvartering af EUMM Georgias personel

               g)

               »lokalt ansat personel«: personel, der er statsborgere i eller har permanent opholdstilladelse i værtsstaten

               h)

               »entreprenør«: person, der til EUMM Georgia leverer varer og/eller tjenesteydelser i relation til EUMM Georgia-aktiviteter.

         Artikel 2
   Almindelige bestemmelser
   1.   EUMM Georgia og EUMM Georgias personel skal overholde værtsstatens love og administrative bestemmelser og afstå fra enhver handling eller aktivitet, der er uforenelig med missionens mål.
   2.   EUMM Georgia er uafhængig med hensyn til udførelsen af sine opgaver i henhold til denne aftale. Værtsstaten skal respektere, at EUMM Georgia er en enhed af international karakter.
   3.   Missionschefen underretter regelmæssigt værtsstatens regering om, hvor stort et personel, der er udstationeret ved EUMM Georgia på værtsstatens område.
   Artikel 3
   Identifikation
   1.   EUMM Georgias personel modtager og identificerer sig med EUMM Georgia-identitetskort udstedt af værtsstatens udenrigsministerium, som det altid skal bære på sig. Værtsstatens relevante myndigheder modtager en model af EUMM Georgias identitetskort.
   2.   EUMM Georgias køretøjer og andre transportmidler skal være tydeligt forsynet med EUMM Georgias kendingsmærker, hvoraf værtsstatens relevante myndigheder modtager et eksemplar, og/eller med særlige diplomatnummerplader udleveret af værtsstatens relevante myndigheder.
   3.   EUMM Georgia har ret til at opsætte EU’s flag ved sit hovedkvarter og andre steder, alene eller sammen med værtsstatens flag, efter afgørelse truffet af missionschefen. Nationale flag eller emblemer for de nationale elementer, som udgør EUMM Georgia, kan ligeledes anvendes på EUMM Georgias bygninger, køretøjer og uniformer efter afgørelse truffet af missionschefen.
   Artikel 4
   Grænsepassage og bevægelser på værtsstatens område
   1.   EUMM Georgias personale samt EUMM Georgias aktiver og transportmidler skal passere grænsen ved de officielle grænseovergangssteder, søhavne og ad de internationale luftkorridorer.
   2.   Værtsparten skal lette indrejse til eller udrejse fra værtsstatens område for EUMM Georgia og EUMM Georgias personel. Bortset fra paskontrol ved indrejse til og udrejse fra værtsstatens område er EUMM Georgias personel, hvis der kan fremlægges bevis for deltagelse i missionen, undtaget fra bestemmelser om pas, toldkontrol og toldprocedurer, visum og indvandring samt enhver form for indvandringskontrol på værtsstatens område.
   3.   EUMM Georgias personel er undtaget fra værtsstatens bestemmelser om registrering af og kontrol med udlændinge, men opnår ikke ret til varigt ophold eller bopæl på værtsstatens område.
   4.   EUMM Georgias aktiver og transportmidler, der til støtte for EUMM Georgia føres ind i, gennem eller ud af værtsstatens område, er fritaget for toldkontrol og toldprocedurer.
   5.   Køretøjer og luftfartøjer, der anvendes til støtte for missionen, er ikke omfattet af lokale licens- eller registreringskrav. De relevante internationale standarder og bestemmelser finder fortsat anvendelse. Om nødvendigt kan der indgås supplerende ordninger som omhandlet i artikel 20.
   6.   EUMM Georgias personel kan føre motorkøretøjer, sejle fartøjer og flyve luftfartøjer på værtsstatens område, hvis det har gyldigt nationalt eller internationalt henholdsvis kørekort, skibsførercertifikat eller pilotcertifikat. Værtsstaten skal acceptere kørekort eller tilladelser, der bæres af EUMM Georgias personel, som gyldige uden betaling af skatter eller afgifter.
   7.   EUMM Georgia og EUMM Georgias personel og køretøjer, luftfartøjer eller andre transportmidler samt udstyr og forsyninger har fri og ubegrænset bevægelsesfrihed på værtsstatens område, herunder i værtsstatens territorialfarvand og luftrum. Om nødvendigt kan der indgås supplerende ordninger som omhandlet i denne aftales artikel 20.
   8.   Med henblik på missionen kan EUMM Georgias personel og lokalt personel, der er ansat af EUMM Georgia, ved tjenesterejser benytte veje, broer, færger, lufthavne og havne uden betaling af afgifter, gebyrer, vejafgifter, skatter og lignende. EUMM Georgia er ikke fritaget for at betale rimelige gebyrer for bestilte og modtagne ydelser på samme betingelser som dem, der gælder for værtsstatens personel.
   9.   EUMM Georgias aktiver og transportmidler, der til støtte for EUMM Georgia er ført ind i, gennem eller ud af værtsstatens område inden denne aftales ikrafttræden, er fritaget for toldkontrol og toldprocedurer.
   Artikel 5
   Privilegier og immuniteter, som værtsstaten indrømmer EUMM Georgia
   1.   EUMM Georgias faciliteter er ukrænkelige. Værtsstatens repræsentanter har kun adgang til dem med tilladelse fra missionschefen.
   2.   EUMM Georgias faciliteter, disses inventar og andre aktiver samt transportmidler nyder immunitet med hensyn til ransagning, rekvisition, arrest eller tvangsfuldbyrdelse.
   3.   EUMM Georgia, dens ejendom og deres aktiver, uanset lokalisering og ejerskab, nyder immunitet med hensyn til enhver form for retsforfølgning.
   4.   EUMM Georgias arkiver og dokumenter er ukrænkelige på et hvilket som helst tidspunkt, og uanset hvor de måtte befinde sig.
   5.   EUMM Georgias officielle korrespondance er ukrænkelig. Ved officiel korrespondance forstås al korrespondance vedrørende missionen og dens funktioner.
   6.   EUMM Georgia er for indkøbte og importerede varer, præsterede tjenesteydelser og faciliteter, som anvendes med henblik på missionen, fritaget for alle nationale, regionale og kommunale afgifter, skatter og gebyrer af lignende art. EUMM Georgia er ikke fritaget for betaling for præsterede tjenesteydelser.
   7.   Værtsstaten tillader indførsel af genstande til brug for missionen og fritager disse for import-, eksport- og transittilladelser, licenser, told, gebyrer, vejafgifter, skatter og lignende afgifter bortset fra betaling for lager- og fragtydelser samt tilsvarende ydelser.
   Artikel 6
   Privilegier og immuniteter, som værtsstaten indrømmer EUMM Georgias personel
   1.   EUMM Georgias personel må i overensstemmelse med folkeretten hverken fængsles eller tilbageholdes.
   2.   EUMM Georgias personels dokumenter, korrespondance og ejendom er ukrænkelige, medmindre der er tale om gennemførelsesforanstaltninger, som er tilladt i henhold til stk. 6.
   3.   EUMM Georgias personel nyder under alle vilkår immunitet med hensyn til værtsstatens strafferetlige jurisdiktion. EUMM Georgias personels immunitet med hensyn til værtsstatens strafferetlige jurisdiktion kan ophæves af udsenderstaten eller den pågældende EU-institution. En sådan ophævelse skal altid være eksplicit.
   4.   EUMM Georgias personel nyder immunitet med hensyn til værtsstatens civilretlige og administrative jurisdiktion for så vidt angår mundtlige eller skriftlige udtalelser og alle handlinger, de udfører som led i udøvelsen af deres officielle funktioner. Hvis der indledes civil retssag mod EUMM Georgias personel ved en domstol i værtsstaten, skal missionschefen og den kompetente myndighed i udsenderstaten eller EU-institutionen omgående underrettes. Før sagen indledes ved domstolen, skal missionschefen og den kompetente myndighed i udsenderstaten eller EU-institutionen over for vedkommende domstol attestere, om den pågældende handling blev begået af EUMM Georgias personel som led i udøvelsen af dettes officielle funktioner. Hvis handlingen blev begået som led i udøvelsen af officielle funktioner, må retssagen ikke indledes, og bestemmelserne i artikel 17 finder anvendelse. Hvis handlingen ikke blev begået som led i udøvelsen af officielle funktioner, kan retssagen fortsættes. Den attestering, der afgives af missionschefen og den kompetente myndighed i udsenderstaten eller EU-institutionen, er bindende i forhold til jurisdiktionen i værtsstaten, som ikke kan anfægte den.
   Hvis EUMM Georgias personel indleder en retssag, afskærer dette dem fra at påberåbe sig jurisdiktionel immunitet med hensyn til ethvert modkrav, der er direkte forbundet med den principale påstand.
   5.   EUMM Georgias personel er ikke forpligtet til at vidne i retten.
   6.   Der må ikke træffes nogen gennemførelsesforanstaltninger over for EUMM Georgias personel, medmindre det sagsøges i en civil retssag, der ikke vedrører dets officielle funktioner. Ejendom, som tilhører EUMM Georgias personel, og som af missionschefen attesteres som værende nødvendig for udøvelsen af dets officielle funktioner, må ikke konfiskeres med henblik på fuldbyrdelse af en dom, retsafgørelse eller kendelse. I civile retssager må EUMM Georgias personel ikke underkastes nogen begrænsninger i dets personlige frihed eller nogen anden tvangsforanstaltning.
   7.   EUMM Georgias personels immunitet med hensyn til værtsstatens jurisdiktion fritager det ikke for at være underlagt de respektive udsenderstaters jurisdiktioner.
   8.   EUMM Georgias personel er med hensyn til tjenesteydelser præsteret for EUMM Georgia undtaget fra eventuelle bestemmelser om social sikring i værtsstaten.
   9.   EUMM Georgias personel er fritaget for enhver form for beskatning i værtsstaten af de vederlag og honorarer, som EUMM Georgia eller udsenderstaterne betaler det, samt af enhver indkomst, der modtages uden for værtsstaten.
   10.   Værtsstaten tillader i overensstemmelse med eventuelle love og administrative bestemmelser, den måtte vedtage, indførsel af genstande til EUMM Georgias personels personlige brug og fritager disse for al told og alle skatter og lignende afgifter bortset fra betaling for lager- og fragtydelser samt tilsvarende ydelser. Værtsstaten tillader også eksport af sådanne genstande. For så vidt angår varer og tjenesteydelser, der købes på hjemmemarkedet, er EUMM Georgias personel fritaget for merværdiafgift (prisen skal være uden moms) og skatter i henhold til værtspartens lovgivning.
   11.   EUMM Georgias personels personlige bagage er fritaget for kontrol, medmindre der er vægtige grunde til at antage, at den indeholder genstande, der ikke er til EUMM Georgias personels personlige brug, eller import- eller eksportartikler, der i værtsstaten er forbudt ved lov eller underlagt karantæneregler. En sådan inspektion må kun udføres i nærværelse af det berørte personel ved EUMM Georgia eller af en bemyndiget repræsentant for EUMM Georgia.
   Artikel 7
   Lokalt ansat personel
   Lokalt ansat personel nyder kun privilegier og immuniteter i det omfang, dette tillades af værtsstaten. Værtsstaten skal dog udøve sin jurisdiktion over dette personel på en sådan måde, at det ikke i urimeligt omfang griber forstyrrende ind i udførelsen af missionens funktioner.
   Artikel 8
   Afgiftsfritagelser for entreprenører
   1.   Entreprenørers levering af varer og/eller tjenesteydelser til EUMM Georgia er fritaget for indirekte beskatning (prisen indbefatter ikke afgifter).
   2.   Entreprenørers import af varer, der er indkøbt til EUMM Georgia-aktiviteter, er fritaget for alle toldafgifter, herunder moms.
   3.   EUMM Georgia pådrager sig intet erstatningsansvar eller andet ansvar over for værtsstatens myndigheder for entreprenørers eventuelle manglende overholdelse af Georgiens lovgivning vedrørende skatter og afgifter.
   4.   Georgiens finansministerium udarbejder i samarbejde med EUMM Georgia ordninger for gennemførelse af de i denne artikel omhandlede afgiftsfritagelser.
   Artikel 9
   Disciplinære beføjelser
   En udsenderstats kompetente myndigheder kan på værtsstatens område udøve de disciplinære beføjelser, de er tillagt i henhold til udsenderstatens lovgivning, over EUMM Georgias personel, der er underlagt udsenderstatens relevante lovgivning.
   Artikel 10
   Sikkerhed
   1.   Værtsstaten har det fulde ansvar for med sin egen kapacitet at garantere sikkerheden for EUMM Georgias personel.
   2.   Med henblik herpå træffer værtsstaten alle foranstaltninger, der er nødvendige for at beskytte og sikre EUMM Georgia og EUMM Georgias personel. Alle specifikke bestemmelser herom, som værtsstaten foreslår, skal godkendes af missionschefen, inden de iværksættes. Værtsstaten tillader og støtter uden vederlag aktiviteter i forbindelse med medicinsk evakuering af EUMM Georgias personel. Om nødvendigt kan der indgås supplerende ordninger som omhandlet i artikel 20.
   Artikel 11
   Uniform
   1.   EUMM Georgias personel bærer national uniform eller civil beklædning med tydelig identifikation af EUMM Georgia.
   2.   Uniform bæres efter regler udstedt af missionschefen.
   Artikel 12
   Samarbejde og adgang til oplysninger
   1.   Værtsstaten samarbejder fuldt ud med og yder fuld støtte til EUMM Georgia og EUMM Georgias personel.
   2.   På anmodning, og når det er nødvendigt af hensyn til gennemførelsen af EUMM Georgia, sikrer værtsstaten, at EUMM Georgias personel får reel adgang til:

               —

               bygninger, faciliteter, områder og officielle køretøjer, der ejes, lejes eller benyttes af værtsstaten, og som er relevante for EUMM Georgias mandat

               —

               dokumenter, materiale og oplysninger, der kontrolleres af værtsstaten og er nødvendige for opfyldelse af EUMM Georgias mandat.

         Om nødvendigt kan der indgås supplerende ordninger som omhandlet i artikel 20.
   3.   Missionschefen og værtsstaten konsulterer regelmæssigt hinanden og træffer passende foranstaltninger for at sikre tætte og gensidige forbindelser på alle relevante niveauer. Værtsstaten kan udpege en forbindelsesofficer ved EUMM Georgia.
   Artikel 13
   Værtsstatens støtte og indgåelse af kontrakter
   1.   Værtsstaten bistår på anmodning EUMM Georgia med at finde egnede faciliteter.
   2.   Værtsstaten stiller faciliteter, som den ejer, gratis til rådighed, hvis de er nødvendige for udførelsen af EUMM Georgias administrative og operationelle aktiviteter og er ledige.
   3.   Værtsstaten bistår og støtter, så vidt dens midler og kapacitet rækker, ved forberedelsen, etableringen og gennemførelsen af samt støtten til missionen, herunder med samplacerede faciliteter og udstyr til EUMM Georgias eksperter.
   4.   Bistanden og støtten fra værtsstaten til missionen ydes på samme betingelser som bistanden og støtten til værtsstatens borgere.
   5.   EUMM Georgia har den nødvendige rets- og handleevne til i henhold til værtsstatens love og administrative bestemmelser at opfylde sin mission, især med henblik på oprettelse af bankkonti, erhvervelse og afhændelse af løsøre samt at optræde som part i retssager.
   6.   Lovvalg i forbindelse med kontrakter, der indgås af EUMM Georgia i værtsstaten, fastsættes i de respektive kontrakter.
   7.   Det kan i kontrakten fastsættes, at den procedure for bilæggelse af tvister, der er omhandlet i artikel 17, stk. 3 og 4, finder anvendelse på tvister, der skyldes kontraktens gennemførelse.
   8.   Værtsstaten fremmer gennemførelsen af kontrakter, som EUMM Georgia har indgået med handelsvirksomheder med henblik på operationen.
   Artikel 14
   Ændringer af faciliteter
   1.   EUMM Georgia er bemyndiget til at opføre, ombygge eller på anden måde ændre faciliteter, når dette er nødvendigt af operative hensyn.
   2.   Værtsstaten kan ikke kræve erstatning af EUMM Georgia for sådanne opførelser, ombygninger eller ændringer.
   Artikel 15
   Personel ved EUMM Georgia, der er afgået ved døden
   1.   Missionschefen har ret til at forestå og træffe hensigtsmæssige foranstaltninger til hjemtransport af personel ved EUMM Georgia, der er afgået ved døden, samt af den pågældende persons personlige ejendele.
   2.   Der foretages ikke obduktion af deltagere i EUMM Georgia uden den berørte stats samtykke og overværelse af en repræsentant for EUMM Georgia og/eller den berørte stat.
   3.   Værtsstaten og EUMM Georgia samarbejder i videst muligt omfang med henblik på hurtig hjemtransport af personel ved EUMM Georgia, der er afgået ved døden.
   Artikel 16
   Kommunikation
   1.   EUMM Georgia kan installere og drive radiosende- og modtageanlæg samt satellitsystemer. Den rådfører sig med værtsstatens kompetente myndigheder for at undgå konflikter vedrørende brug af de dertil egnede frekvenser. Værtsstaten giver gratis adgang til frekvensspektret.
   2.   EUMM Georgia har ret til ubegrænset radiokommunikation (herunder via satellitradio, bærbar eller håndholdt radio), telefon-, telegraf- og faxkommunikation samt anden kommunikation og til at installere de nødvendige anlæg til opretholdelse af sådan kommunikation på og mellem EUMM Georgias faciliteter, herunder ret til at trække kabler og jordledninger til brug for missionen.
   3.   EUMM Georgia kan ved hjælp af egne faciliteter træffe foranstaltninger til befordring af post, der er adresseret til eller afsendt af EUMM Georgia og/eller EUMM Georgias personel.
   Artikel 17
   Erstatningskrav ved død, tilskadekomst, skade eller tab
   1.   EUMM Georgia og EUMM Georgias personel drages ikke til ansvar for skade på eller tab af privat eller statslig ejendom, der er forbundet med operativ nødvendighed eller skyldes aktiviteter i forbindelse med borgerlige uroligheder eller beskyttelse af EUMM Georgia.
   2.   Med henblik på afgørelse ved mindelig ordning skal erstatningskrav for skade på eller tab af privat eller statslig ejendom, der ikke er omfattet af stk. 1, samt erstatningskrav for personers død eller tilskadekomst samt skade på eller tab af EUMM Georgias ejendom forelægges for EUMM Georgia via værtsstatens kompetente myndigheder for så vidt angår erstatningskrav fra værtsstatens juridiske og fysiske personer eller for værtsstatens kompetente myndigheder for så vidt angår erstatningskrav fra EUMM Georgia.
   3.   Hvis der ikke kan findes en mindelig ordning, forelægges erstatningskravet for en kravskommission, der er ligeligt sammensat af repræsentanter for EUMM Georgia og repræsentanter for værtsstaten. Afgørelserne vedrørende erstatningskravene træffes i fællesskab.
   4.   Hvis der ikke kan opnås en ordning, skal tvisten

               a)

               for erstatningskrav på til og med 40 000 EUR bilægges ved diplomatiske midler mellem værtsstaten og repræsentanter for EU

               b)

               for erstatningskrav på mere end det i litra a) nævnte beløb forelægges for en voldgiftsdomstol, hvis afgørelser er bindende.

         5.   Voldgiftsdomstolen sammensættes af tre voldgiftsmænd, idet én voldgiftsmand udpeges af værtsstaten, én voldgiftsmand af EUMM Georgia og den tredje af værtsstaten og EUMM Georgia i fællesskab. Har en af parterne ikke udpeget nogen voldgiftsmand inden to måneder, eller kan der ikke opnås enighed mellem værtsstaten og EUMM Georgia om udpegelsen af den tredje voldgiftsmand, udpeges den pågældende voldgiftsmand af præsidenten for De Europæiske Fællesskabers Domstol.
   6.   EUMM Georgia og værtsstatens administrative myndigheder indgår en administrativ ordning for at fastlægge kravskommissionens og domstolens mandat, den procedure, der skal anvendes i disse instanser, og betingelserne for fremsættelse af erstatningskrav.
   Artikel 18
   Forbindelser og tvister
   1.   Alle spørgsmål, der opstår i forbindelse med anvendelsen af denne aftale, drøftes i fællesskab af repræsentanter for EUMM Georgia og værtsstatens kompetente myndigheder.
   2.   I mangel af forudgående bilæggelse løses tvister om fortolkning eller anvendelse af denne aftale udelukkende med diplomatiske midler mellem værtsstaten og repræsentanter for EU.
   Artikel 19
   Andre bestemmelser
   1.   Når der i denne aftale henvises til EUMM Georgias og EUMM Georgias personels privilegier, immuniteter og rettigheder, er værtsstatens regering ansvarlig for, at de relevante lokale myndigheder i værtsstaten implementerer og overholder sådanne privilegier, immuniteter og rettigheder.
   2.   Intet i denne aftale tilsigter eller kan anses for at fravige rettigheder, som en EU-medlemsstat eller en anden stat, der bidrager til EUMM Georgia, har ifølge andre aftaler.
   Artikel 20
   Gennemførelsesbestemmelser
   Med henblik på gennemførelsen af denne aftale kan operative, administrative og tekniske spørgsmål gøres til genstand for separate ordninger, som skal indgås mellem missionschefen og værtsstatens administrative myndigheder.
   Artikel 21
   Afsluttende bestemmelser
   1.   Denne aftale træder i kraft på den dato, hvor den sidste skriftlige meddelelse modtages gennem diplomatiske kanaler om, at parterne har afsluttet de interne procedurer, der er nødvendige for dens ikrafttræden.
   2.   Uanset stk. 1 anses bestemmelserne i artikel 4, stk. 8, artikel 5, stk. 1, 2, 3, 6 og 7, artikel 6, stk. 1, 3, 4, 6, 8, 9 og 10, artikel 14 og artikel 17 for at finde anvendelse fra den dato, hvor det første personel ved EUMM Georgia blev deployeret, hvis denne dato er tidligere end datoen for denne aftales ikrafttræden.
   3.   Ændringer af denne aftale foretages ved skriftlig fælles overenskomst mellem parterne. Ændringer nedfældes i særskilte protokoller, der udgør en integrerende del af denne aftale og sættes i kraft efter bestemmelsen i aftalens artikel 21, stk. 1.
   4.   Denne aftale forbliver gyldig, medmindre den ene part skriftligt meddeler den anden part, at den ønsker, at aftalen skal ophøre. Denne aftale ophører seks måneder efter den dato, hvor en sådan meddelelse er modtaget. Denne aftales ophør berører ikke eventuelle rettigheder eller forpligtelser, der følger af gennemførelsen af denne aftale forud for ophøret.

      Udfærdiget i Bruxelles, den 3. november 2008, i to originaleksemplarer på engelsk.

            For Den Europæiske Union

            For Georgien


Avis juridique important

|

31995D0137

95/137/EF: Rådets afgørelse af 7. april 1995 om Fællesskabets undertegnelse uden ratifikationsforbehold af konventionen om toldproceduren for containere, som inden for rammerne af en pool benyttes til international transport (Genève, den 21. januar 1994)

EF-Tidende nr. L 091 af 22/04/1995 s. 0045 - 0045

RÅDETS AFGØRELSE af 7. april 1995 om Fællesskabets undertegnelse uden ratifikationsforbehold af konventionen om toldproceduren for containere, som inden for rammerne af en pool benyttes til international transport (Genève, den 21. januar 1994) (95/137/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,under henvisning til forslag fra Kommissionen, ogud fra følgende betragtninger:Konventionen om toldproceduren for containere, som inden for rammerne af en pool benyttes til international transport, i det følgende benævnt »konventionen«, som forhandlet i De Forenede Nationers regi og undertegnet den 21. januar 1994 i Genève, har til formål at fremme en effektiv anvendelse af containere i international transport ved lempelse af de administrative procedurer, så transporten af tomme enheder reduceres;i henhold til konventionens artikel 14, stk. 3, kan regionale organisationer for økonomisk integration undertegne konventionen;eftersom konventionen er af stor praktisk betydning for de erhvervsdrivende, bør Fællesskabet godkende og undertegne den uden ratifikationsforbehold;en sådan godkendelse bør dog kombineres med et forbehold, med henblik på at tage højde for visse særlige omstændigheder ved toldunionen og den nuværende harmoniseringsfase med hensyn til indførsel og udførsel af reservedele til reparation og af tilbehør og udstyr til containere;Fællesskabet bør derfor blive kontraherende part i konventionen med ovennævnte forbehold -TRUFFET FØLGENDE AFGØRELSE:Artikel 1 Konventionen om toldproceduren for containere, som inden for rammerne af en pool benyttes til international transport, med tilhørende forbehold, godkendes på Fællesskabets vegne for så vidt angår de spørgsmål, der henhører under dets enekompetence.Konventionens ordlyd og Fællesskabets forbehold over for konventionen er anført i henholdsvis bilag I og II.Teksten til den notifikation, der er omhandlet i konventionens artikel 14, stk. 3, er anført i bilag III.Artikel 2 Formanden for Rådet bemyndiges til at udpege den person, der er beføjet til- uden ratifikationsforbehold at undertegne konventionen med bindende virkning for Fællesskabet- at give den notifikation, der er fastsat i konventionens artikel 14, stk. 3.Udfærdiget i Luxembourg, den 7. april 1995.På Rådets vegneJ. ROSSIFormand


Avis juridique important

|

31981D0019

81/19/EØF: Rådets afgørelse af 20. januar 1981 om Fællesskabets ekstraordinære hjælp til genopbygning af de katastroferamte områder i Italien ved jordskælvet i november 1980

EF-Tidende nr. L 037 af 10/02/1981 s. 0021 - 0022

++++  RAADETS AFGOERELSE  af 20 . januar 1981  om Faellesskabets ekstraordinaere hjaelp til genopbygning af de katastroferamte omraader i Italien ved jordskaelvet i november 1980   ( 81/19/EOEF )  RAADET FOR DE EUROPAEISKE FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab , saerlig artikel 235 ,  under henvisning til forslag fra Kommissionen ,  under henvisning til udtalelse fra Europa-Parlamentet ( 1 ) , og  ud fra foelgende betragtninger :  Regionerne Campania og Basilicata blev alvorlig ramt af et jordskaelv i november 1980 , og det er vigtigt at afboede virkningen af denne katastrofe paa den oekonomiske og sociale situation i disse regioner ;  paa moedet den 1 . og 2 . december 1980 opfordrede Det europaeiske Raad Faellesskabets institutioner til navnlig i form af laan med rentegodtgoerelse at bidrage til genopbygningsprogrammet i de katastroferamte omraader ;  denne situation er af helt ekstraordinaer karakter og boer afhjaelpes hurtigt og effektivt ;  Raadets afgoerelse 78/870/EOEF af 16 . oktober 1978 om bemyndigelse til Kommissionen til at optage laan til fremme af investeringer i Faellesskabet ( 2 ) aabner mulighed for at bidrage til virkeliggoerelsen af det opstillede maal ;  for laan ydet i denne henseende enten inden for rammerne af det nye faellesskabsinstrument eller af Den europaeiske Investeringsbanks egne indtaegter boer rentegodtgoerelserne afholdes over Faellesskabernes almindelige budget ;  Den europaeiske Investeringsbank har erklaeret sig villig til at bistaa ved ivaerksaettelsen af denne afgoerelse ;  traktaten indeholder ikke den fornoedne saerlige hjemmel -  TRUFFET FOELGENDE AFGOERELSE :  Artikel 1  Til artikel 1 i afgoerelse 78/870/EOEF foejes foelgende stykker :   " Kommissionen bemyndiges til ekstraordinaert og som engangsforanstaltning at optage laan paa Det europaeiske oekonomiske Faellesskabs vegne med henblik paa at finansiere investeringer i forbindelse med genopbygningen af produktionsapparatet og genrejsningen af den oekonomiske og sociale infrastruktur i de katastroferamte omraader i Italien efter jordskaelvet i november 1980 .  Disse laan kan ikke overskride et beloeb svarende til 1 mia ECU i hovedstol efter fradrag af transaktioner , som i givet fald gennemfoeres af Den europaeiske Investeringsbank af dens egne indtaegter til samme formaal " .  Artikel 2  Paa laan , som inden for en hovedstol paa 1 mia ECU er stillet til raadighed for investeringer i de omraader af Italien , som ramtes af jordskaelvet i november 1980 , dels af Den europaeiske Investeringsbanks egne indtaegter og dels ved det nye faellesskabsinstrument i medfoer af artikel 1 , i afgoerelse 78/870/EOEF , kan der indroemmes en rentegodtgoerelse , hvortil udgifterne afholdes over De europaeiske Faellesskabers almindelige budget .  Artikel 3  Kommissionen bevilger rentegodtgoerelserne hvert aar paa grundlag af forslag fra de italienske myndigheder . Godtgoerelsessatsen fastsaettes til 3 % aarligt for en periode paa maksimalt 12 aar .  Artikel 4  Naar laanene er udstedt , betalbare eller indloeselige i en medlemsstats valuta , kan de kun aftales med denne stats kompetente myndigheders samtykke .  Artikel 5  Kommissionens finanskontrol og budgetkontrol gennemfoeres i overensstemmelse med traktaterne og finansforordningen vedroerende De europaeiske Faellesskabers almindelige budget .  Artikel 6  Gennemfoerelsesbestemmelserne for denne afgoerelse vedtages af Kommissionen .  Artikel 7  Kommissionen underretter aarligt Raadet og Europa-Parlamentet om de i medfoer af denne afgoerelse gennemfoerte transaktioner .  Artikel 8  Denne afgoerelse finder anvendelse fra den 1 . januar 1981 .  Udfaerdiget i Bruxelles , den 20 . januar 1981 .  Paa Raadets vegne  Ch . A . van der KLAAUW  Formand  ( 1 ) EFT nr . C 346 af 31 . 12 . 1980 , s . 59 .  ( 2 ) EFT nr . L 298 af 25 . 10 . 1978 , s . 9 .


Avis juridique important

|

41993D0010

Schengen-reglerne - Eksekutivkomitéens afgørelse af 14. december 1993 om ministrenes og statssekretærernes erklæringer (SCH/Com-ex (93) 10)

EF-Tidende nr. L 239 af 22/09/2000 s. 0127 - 0128

EKSEKUTIVKOMITÉENS AFGØRELSEaf 14. december 1993om ministrenes og statssekretærernes erklæringer(SCH/Com-ex (93) 10)EKSEKUTIVKOMITÉEN HAR -under henvisning til artikel 132 i konventionen om gennemførelse af Schengen-aftalen -TRUFFET FØLGENDE AFGØRELSE:Ministrenes og statssekretærernes erklæringer af 19. juni 1992(1) og 30. juni 1993 vedrørende iværksættelse af gennemførelseskonventionen og opfyldelse af forudsætningerne bekræftes.Paris, den 14. december 1993.A. LamassoureFormand(1) Erklæringerne af 19.6.1992 er ikke medtaget i Schengen-reglerne.ERKLÆRING FRA MINISTRENE OG STATSSEKRETÆRERNEMadrid, den 30. juni 1993.SCH/M (93) 141. Ministrene og statssekretærerne fastlægger som politisk mål, at Schengen-konventionen af 1990 skal finde anvendelse fra den 1. december 1993.2. Ministrene og statssekretærerne noterer sig, at følgende forudsætninger for anvendelse er opfyldt:- en fælles håndbog- en ordning for udstedelse af det ensartede visum og fælles konsulære instrukser- regler for behandling af visumansøgninger- bestemmelser om lufthavne, jf. ministrenes og statssekretærernes erklæring af 19. juni 1992.Der er gjort store fremskridt med hensyn til de andre forudsætninger, som allerede er opfyldt i et sådant omfang, at det bør være muligt at anvende konventionen fra den 1. december 1993. Der må med henblik herpå og i overensstemmelse med Schengen-konventionen af 1990 gøres yderligere bestræbelser på at få de aftaler, der allerede er opnået enighed om vedrørende kontrol ved de ydre grænser og narkotika, ført ud i livet.Ministrene og statssekretærerne bekræfter, at et operationelt SIS er en absolut nødvendig betingelse for, at kontrollen ved de indre grænser kan afskaffes. Der er gjort betydelige fremskridt på dette område. De er enige om at fremskynde arbejdet, så SIS gradvis kan blive sat i drift, efterhånden som staterne har gennemført afprøvningerne med tilfredsstillende resultat og gjort deres N.SIS driftsklar.3. På sit møde i oktober vil eksekutivkomitéen gøre endelig status over gennemførelsen af de ovenfor omtalte yderligere bestræbelser.4. Schengen-konventionen af 1990 vil finde anvendelse i alle de medlemsstater, der har opfyldt forudsætningerne og har et operativt N.SIS.Samtlige medlemsstater forpligter sig med henblik herpå til at træffe alle de foranstaltninger, der er nødvendige for at afslutte de nationale procedurer for ratifikation af konventionen og tiltrædelsesaftalerne.5. Ministrene og statssekretærerne er enige om, at de stater, der oprindeligt undertegnede Schengen-konventionen af 1990, skal deponere deres ratifikationsinstrumenter hurtigst muligt og senest inden en dato, som gør det muligt at overholde den tidsfrist, der er fastsat i punkt 1, dersom de ikke allerede har gjort det. Medlemsstaterne er også enige om, dersom det ikke allerede er sket, at deres instrumenter til ratifikation af de staters tiltrædelsesaftaler, hvis N.SIS skal integreres i systemet, skal deponeres hurtigst muligt og senest inden en dato, som gør det muligt at overholde den tidsfrist, der er fastsat i punkt 1. Dette gælder også med hensyn til de andre tiltrædende stater, efterhånden som deres N.SIS udvikles til et tilsvarende niveau.Ministrene og statssekretærerne er enige om, at erklæringen om artikel 139 i konventionens slutakt betyder, at konventionens iværksættelse forudsætter en afgørelse fra eksekutivkomitéen, som skal vedtage denne, så snart forudsætningerne er opfyldt.


title: Rådets afgørelse 2011/221/FUSP af 6. april 2011 om ændring af Rådets afgørelse 2010/656/FUSP om forlængelse af de restriktive foranstaltninger over for Côte d'Ivoire

text:
               7.4.2011

               DA

               Den Europæiske Unions Tidende

               L 93/20

         RÅDETS AFGØRELSE 2011/221/FUSP
   af 6. april 2011
   om ændring af Rådets afgørelse 2010/656/FUSP om forlængelse af de restriktive foranstaltninger over for Côte d'Ivoire
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Rådet vedtog den 29. oktober 2010 afgørelse 2010/656/FUSP om forlængelse af de restriktive foranstaltninger over for Côte d'Ivoire (1).

               (2)

               FN's Sikkerhedsråd vedtog den 30. marts 2011 resolution 1975 (i det følgende benævnt UNSCR 1975 (2011)), om at iværksætte målrettede sanktioner mod yderligere enkeltpersoner, som opfylder kriterierne i resolution 1572 (2004) og efterfølgende resolutioner, herunder de enkeltpersoner, som lægger hindringer i vejen for fred og forsoning i Côte d'Ivoire, lægger hindringer i vejen for det arbejde, der udføres af De Forenede Nationers operation i Côte d'Ivoire (UNOCI) og andre internationale aktører i Côte d'Ivoire og begår alvorlige krænkelser af menneskerettighederne og den humanitære folkeret.

               (3)

               I betragtning af situationens alvor i Côte d'Ivoire bør der pålægges yderligere restriktive foranstaltninger.

               (4)

               Desuden bør listerne over personer og enheder, der er omfattet af restriktive foranstaltninger, i bilag I og II til afgørelse 2010/656/FUSP ændres.

               (5)

               Det er endvidere nødvendigt at præcisere visse bestemmelser i afgørelse 2010/656/FUSP —

         VEDTAGET DENNE AFGØRELSE:
   Artikel 1
   Afgørelse 2010/656/FUSP ændres således:

               1)

               I artikel 5 indsættes følgende stykker:
               »3a.   Medlemsstaterne kan for de personer og enheder, der er opført på listen i bilag II, indrømme undtagelser fra foranstaltningerne i stk. 1 og 2 med hensyn til pengemidler og økonomiske ressourcer, der er nødvendige til humanitære formål, efter forudgående underretning af de øvrige medlemsstater og Kommissionen.
               3b.   Stk. 1, litra b), er ikke til hinder for, at en udpeget person eller enhed foretager en betaling i henhold til en kontrakt, der er indgået, før denne person eller enhed blev opført på listen, såfremt den relevante medlemsstat har fastslået, at betalingen ikke, hverken direkte eller indirekte, modtages af en person eller enhed, der er udpeget i henhold til stk. 1, litra b).«.

               2)

               Følgende artikel indsættes:
               »Artikel 5a
               Det er forbudt

                           a)

                           at købe, mægle eller bistå ved udstedelsen af obligationer eller værdipapirer, der er udstedt eller garanteret efter den 6. april 2011 af Laurent GBAGBOs ulovlige regering eller af personer eller enheder, der handler på dens vegne eller under dens myndighed, eller af enheder, der ejes eller kontrolleres af den. Finansielle institutioner har undtagelsesvis tilladelse til at købe sådanne obligationer eller værdipapirer af en værdi, der svarer til værdien af de obligationer eller værdipapirer, som de allerede ejer, og som udløber

                           b)

                           at yde nogen form for lån til Laurent GBAGBOs ulovlige regering eller til personer eller enheder, der handler på dens vegne eller under dens myndighed, eller til enheder, der ejes eller kontrolleres af den.

                     Fysiske og juridiske personer og enheder og organer drages ikke på nogen måde til ansvar for køb, mægling eller bistand ved udstedelsen af obligationer eller værdipapirer eller ydelse af lån, jf. litra a) og b), hvis de ikke havde kendskab til og ikke havde nogen rimelig grund til at formode, at deres handlinger ville være i strid med de pågældende forbud.«

               3)

               Følgende artikel indsættes:
               »Artikel 9a
               For at give foranstaltningerne i denne afgørelse den størst mulige virkning tilskynder Unionen tredjelande til at vedtage restriktive foranstaltninger svarende til dem, der er omhandlet i denne afgørelse.«.

               4)

               I artikel 10 indsættes følgende stykke:
               »4.   For så vidt angår de havne, der er opført på listen i bilag II, tages foranstaltningerne i artikel 5, stk. 2, op til revision senest den 1. juni 2011.«.

         Artikel 2
   1.   De personer, der er opført på listen i bilag I, del A, til denne afgørelse, udgår af listen i bilag II til afgørelse 2010/656/FUSP og tilføjes på listen i bilag I til afgørelse 2010/656/FUSP.
   2.   Den person, der er opført på listen i bilag I, del B, til denne afgørelse, tilføjes på listen i bilag I til afgørelse 2010/656/FUSP.
   3.   De personer, der er opført på listen i bilag II til denne afgørelse, tilføjes på listen i bilag II til afgørelse 2010/656/FUSP.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 6. april 2011.

            På Rådets vegne

         MARTONYI J.

            Formand

      (1)  EUT L 285 af 30.10.2010, s. 28.

      BILAG I
      DEL A
      1.   Laurent GBAGBO

      Fødselsdato: den 31. maj 1945
      Fødested: Gagnoa, Côte d'Ivoire
      Tidligere præsident i Côte d'Ivoire: Lægger hindringer i vejen for freds- og forsoningsprocessen, afviser resultatet af præsidentvalget.
      Dato for FN's optagelse på listen: 30.3.2011 (Dato for Den Europæiske Unions optagelse på listen: 22.12.2010)
      2.   Simone GBAGBO

      Fødselsdato: den 20. juni 1949
      Fødested: Moossou, Grand-Bassam, Côte d'Ivoire
      Formand for parlamentsgruppen for den ivorianske folkefront Front Populaire Ivoirien (FPI): Lægger hindringer i vejen for freds- og forsoningsprocessen, opildner offentligt til had og vold.
      Dato for FN's optagelse på listen: 30.3.2011 (Dato for Den Europæiske Unions optagelse på listen: 22.12.2010)
      3.   Désiré TAGRO

      Pasnummer: PD — AE 065FH08
      Fødselsdato: den 27. januar 1959
      Fødested: Issia, Côte d'Ivoire
      Generalsekretær for Laurent Gbagbos såkaldte kontor for præsidentembedet: Deltager i Laurent Gbagbos ulovlige regering, lægger hindringer i vejen for freds- og forsoningsprocessen, afviser resultatet af præsidentvalget og deltager i undertrykkelse af folkelige bevægelser.
      Dato for FN's optagelse på listen: 30.3.2011 (Dato for Den Europæiske Unions optagelse på listen: 22.12.2010)
      4.   Pascal AFFI N’GUESSAN

      Pasnummer: PD-AE 09DD00013
      Fødselsdato: den 1. januar 1953
      Fødested: Bouadriko, Côte d'Ivoire
      Formand for den ivorianske folkefront Front Populaire Ivoirien (FPI): Lægger hindringer i vejen for freds- og forsoningsprocessen, opildner til had og vold.
      Dato for FN's optagelse på listen: 30.3.2011 (Dato for Den Europæiske Unions optagelse på listen: 22.12.2010)
      DEL B
      1.   Alcide DJÉDJÉ

      Fødselsdato: den 20. oktober 1956
      Fødested: Abidjan, Côte d'Ivoire
      Nærtstående rådgiver for Laurent Gbagbo: deltager i Laurent Gbagbos ulovlige regering, lægger hindringer i vejen for freds- og forsoningsprocessen og opildner offentligt til had og vold.
      Dato for FN's optagelse på listen: 30.3.2011.

      BILAG II

         Personer, der er omhandlet i artikel 2, stk. 3

                  Navn (og eventuelle kaldenavne)

                  Identificerende oplysninger

                  Begrundelse

                  1.

                  Diali Zie

                  Direktør for BCEAO's hovedfilial Bidrager til finansieringen af Laurent Gbagbos ulovlige administration

                  2.

                  Togba Norbert

                  Generalinspektør i finansforvaltningen Bidrager til finansieringen af Laurent Gbagbos ulovlige administration

                  3.

                  Kone Doféré

                  Hovedkasserer i finansforvaltningen Bidrager til finansieringen af Laurent Gbagbos ulovlige administration

                  4.

                  Hanny Tchélé Brigitte, gift med Etibouo

                  Producent af dokumentarfilm
                  Opildning til had og vold

                  5.

                  Jacques Zady

                  Instruktør i Radiodiffusion Télévision Ivoirienne (RTI)
                  Opildning til had og vold

                  6.

                  Ali Keita

                  Chefredaktør ved dagbladet Le Temps
                  Opildning til had og vold

                  7.

                  Kla Koué Sylvanus

                  De facto-generaldirektør for Agence des Télécommunications de Côte d'Ivoire og formand for departementsrådet i San Pedro
                  Opildning til had og vold

                  8.

                  Mamadou Ben Soumahoro

                  Medlem af nationalforsamlingen
                  Opildning til had og vold

                  9.

                  Sokouri Bohui

                  Medlem af nationalforsamlingen, leder af dagbladet Notre Voie og generalsekretær for FPI med ansvar for valg
                  Opildning til had og vold

                  10.

                  Blon Siki Blaise

                  Påstås at være den høje myndighed for udvikling af det vestlige Côte d'Ivoire
                  Opildning til had og vold

                  11.

                  Kore Moïse

                  Præst. Åndelig rådgiver for Laurent Gbagbo
                  Opildning til had og vold

                  12.

                  Moustapha Aziz

                  Rådgiver ved Côte d'Ivoires repræsentation ved UNESCO
                  Opildning til had og vold

                  13.

                  Gnamien Yao

                  Tidligere minister
                  Opildning til had og vold

                  14.

                  Zakaria Fellah

                  Særlig rådgiver for Laurent Gbagbo Bidrager til finansieringen af Laurent Gbagbos ulovlige administration

                  15.

                  Ghislain N'Gbechi

                  Embedsmand ved Côte d'Ivoires faste repræsentation i New York Bidrager til finansieringen af Laurent Gbagbos ulovlige administration

                  16.

                  Charles Kader Gore

                  Forretningsmand Bidrager til finansieringen af Laurent Gbagbos ulovlige administration

                  17.

                  Sanogo Yaya

                  Advokat ved Côte d'Ivoires domstole Bidrager til finansieringen af Laurent Gbagbos ulovlige administration

                  18.

                  Kadio Morokro Mathieu

                  Formand for PETROIVOIRE Bidrager til finansieringen af Laurent Gbagbos ulovlige administration

                  19.

                  Marcellin Zahui

                  Generaldirektør for CNCE (Caisse Nationale de Crédit et d'Epargne) og administrator for banken BICICI (Banque Internationale pour le Commerce et l'Industrie de la Côte d'Ivoire), som er nationaliserede på ulovlig vis. Bidrager til finansieringen af Laurent Gbagbos ulovlige administration

                  20.

                  Jean-Claude N'Da Ametchi

                  Generaldirektør for banken Versus, administrator for banken SGBCI (Société Générale de Banques en Côte d'Ivoire), som er nationaliseret på ulovlig vis. Bidrager til finansieringen af Laurent Gbagbos ulovlige administration

                  21.

                  Anatole Kossa

                  Viceformand for CGFCC (Comité de gestion de la filière café cacao). Rådgiver for den tidligere præsident Gbagbo på landbrugsområdet siden den 1. januar 2010. Bidrager til finansieringen af Laurent Gbagbos ulovlige administration

                  22.

                  Alexandre Kouadio

                  Midlertidig administrator for ARCC (Autorité de régulation du café et du cacao). Bidrager til finansieringen af Laurent Gbagbos ulovlige administration

                  23.

                  Célestin N'Guessan

                  Midlertidig administrator for FDPCC (Fonds de développement et de promotion des activités des producteurs de café et de cacao). Bidrager til finansieringen af Laurent Gbagbos ulovlige administration

                  24.

                  Claudine Lea Yapobi, født Yehiry

                  Midlertidig administrator for FRC (Fonds de régulation et de contrôle) og for BCC (Bourse du café et du cacao). Bidrager til finansieringen af Laurent Gbagbos ulovlige administration

                  25.

                  Deby Dally Balawourou

                  Journalist, formand for det nationale presseråd (Conseil National de la Presse). Opildning til had og vold

                  26.

                  Wenceslas Appiah

                  Generaldirektør for BFA (Banque pour le Financement de l'Agriculture). Bidrager til finansieringen af Laurent Gbagbos ulovlige administration

                  27.

                  Hubert Houlaye

                  Formand for administrationsrådet for den nationale investeringsbank (Banque Nationale d'Investissements). Bidrager til finansieringen af Laurent Gbagbos ulovlige administration